FA Trophy: Rebħa Ħamruniża mingħajr wisq diffikultá Sannat Lions …………………1 Hamrun Spartans ………3 Kif kien mistenni, Hamrun Spartans ssuperaw lil Sannat Lions bl-iskor ta' 3-1 biex ikkwalifikaw mal-Aħ­ħar 16 tal-FA Trophy, minkejja li l-coach Mark Buttigieg għażel li jibda b'disa' players regolari nieqsa. Madankollu l-qawwa ta' Ħamruniża kienet evidenti fejn mhux biss żammew l-inizjattiva għal kważi l- logħba kollha iżda wrew ċar id-differenza bejn iż-żewġ timijiet. Wara ħames minuti minn cross ta' Borg, Adeshina kkonkluda ftit barra mill-viċin. L-Ispartans żammew l-inizjattiva u mal-kwarta logħob Borg ikkonkluda ftit għoli bir-ras wara suġġeriment ta' Adeshina. Fit-18-il minuta huma fetħu l-iskor meta Adeshina approfitta minn inċertezza fid-difiża Sannatina u kompla lejn l-iżmarkat DAVID JOHNSON YEBOAH li mingħajr diffikulta skorja fid-debutt tiegħu. Fl-24 minuta, Cittadini mpenja lil Xuereb b'xutt angolat. Man-nofs siegħa logħob Xuereb salva bla ma żamm ix-xutt ta' Conor Borg minn barra l-kaxxa bid-di­fensur Fabian Xuereb jikklerja l-periklu minn qud­dien il-lasti. Fil-35 minuta kien Mario Mifsud li evita goal ċert meta kklerja minn fuq il-linja l-konklużjoni ta' Doumbia wara cross ta' Johnson. Żewġ minuti wara, l-is­tess Johnson ittestja lill-goalkeeper Xuereb b'xutt angolat wara azzjoni personali. Minuta mill-mistrieħ Cittadini kkonkluda għoli b'xutt minn tarf il-kaxxa wara pass lura ta' Adesina. Hamrun żammew l-inizjattiva, madankollu fil-ħames minuta Perisic dam jaħsiba meta seta' daħal waħdu fil-kaxxa wara li kien żmarkat minn Santa Rosa Cruz u mbagħad kontra x-xejra tal-logħob, fil-11-il minuta, Sannat kisbu d-draw b'goal sabiħ ta' MILOS PERISIC li minn barra l-kaxxa għeleb lil Debono. Fit-18-il minuta Hamrun ġew mogħtija penalti wara foul ta' Brandon Said fuq Michele Laraspata biex mill-11-il metru SEYDOU DOUMBIA reġa' poġġa lill-Ħamruniżi minn fuq. Fl-24 minuta Johnson kkonkluda ftit barra bir-ras wara li Adeshina kien kompla lejh wara corner ta' Cittadini. Sannat wieġbu fil-31 minuta b'xutt ftit għoli minn tarf il-kaxxa ta' Joseph Zammit. Il-Lions għarfu jikkontrollaw l-isforzi Ħamruniżi sat-tmiem iżda erba' minuti fuq il-ħin regolamentari, l-Is­partans issiġillaw il- kwa­lifikazjoni tagħhom permezz ta' ANDREAS CITATDINI BLAS wara cross mill-lemin ta' Mbong. Assistenti : Duncan Spencer u Vasil Vasilev